Капоколо

КапоколоGillian Riley. "Capocollo." The Oxford Companion to Italian Food. Oxford University Press, 2007. p. 100. , или капикола или копа е традиционален италијански, корзикански и швајцарски ладен дел од свинско месо направен од суво стврднат мускул кој се протега од вратот до четвртото или петтото ребро на свинското рамо или врат. Сличен е на попознатата шунка или пршута, бидејќи и двете се ладни производи добиени од свинско месо кои се користат во слични јадења.

 Терминологија 
Овој исечен дел обично се нарекува капоколо или копа во поголемиот дел од Италија и јужна Швајцарија (Тичино и Грисонс). Ова име е соединение од зборовите капо („глава“) и коло („врат“). Регионалните термини вклучуваат капиколо (Кампанија и Калабрија) и капиколу (Корзика).

Изговорот „габагул“ го користеле Италоамериканците во областа на Њујорк и на други места во североисточниот дел на САД.Dan Nosowitz. "How Capicola Became Gabagool: The Italian New Jersey Accent, Explained." Atlas Obscura. 5 November 2015. Retrieved 20 September 2016. Особено бил користен во телевизиската серија Сопранови, и неговата употреба станала добро познат стереотип.

 Производство и употреба 
Во своето производство, капоколо најпрво лесно се зачинува со црвено, а понекогаш и бело вино, лук и разновидни билки и зачини кои се разликуваат во зависност од регионот. Месото потоа се посолува (и традиционално се масира), се става во природна обвивка и се закачува да се суши шест месеци. Понекогаш надворешноста се трие со лута пиперка пред да се закачи. Капоколо во суштина е пандан на свинското месо сушено на воздух, или сушено говедско. Широко е достапен секаде каде има поголеми италијански заедници, поради комерцијално произведените сорти. Бавно печената пиемонтешка верзија се нарекува копа кота.

Капоколо е ценет по неговиот нежен вкус и нежна, масна текстура и често е поскап од повеќето други салуми. Во многу земји се продава како гурманска храна. Обично се сече тенко и се користи во антипасти или сендвичи, како и во некоја традиционална италијанска пица.

 Сорти и официјален статус 
мини|Парче капоколо (Корзика): балансираното количество на бели масти е важно за вкусот и мекоста.
Двете посебни сорти, копа пиацентина и капоколо ди Калабрија, имаат статус на заштитена ознака на потекло според Заедничката земјоделска политика на правото на Европската Унија, што гарантира дека само производите со вистинско потекло од тие региони се дозволени во трговијата како такви.

Пет дополнителни италијански региони произведуваат капоколо и не се опфатени со европското право.
мини|Парчиња Капоколо ди Мартина Франка послужени со смокви

Надвор од Европа, капоколо бил донесен во Аргентина од италијански имигранти, под имињата бондиола или бондиола курада.

 Наводи 

 Дополнителна литература 



Категорија:Свинско месо
Категорија:Италијанска кујна